**Gymnázium, Hubeného 23, 834 08 Bratislava**

**Gymnázium na Hubeného ulici** otvára v školskom roku 2026/2027 **nasledujúce študijné programy**:

‒ osemročný vzdelávací program (pre žiakov piateho ročníka ZŠ, prijímame 30 žiakov) – forma prijímacej skúšky – test z matematiky a test zo slovenského jazyka a z literatúry

‒ štvorročný vzdelávací program (pre žiakov deviateho ročníka ZŠ, prijímame 30 žiakov) – forma prijímacej skúšky – test z matematiky a test zo slovenského jazyka a z literatúry

‒ päťročný vzdelávací program bilingválneho vzdelávania (pre žiakov ôsmeho a deviateho ročníka ZŠ, prijímame 30 žiakov) – forma prijímacej skúšky – test zo všeobecných jazykových schopností a test zo všeobecných študijných predpokladov

Všetky **bližšie informácie o prijímacom konaní a o študijných programoch** nájdete na našej internetovej stránke v sekcii žiaci a rodičia/prijímacie skúšky.

**Čo všetko u nás nájdete?**

**1. Množstvo exkurzií organizovaných nielen po Slovensku, ale aj v zahraničí**

V minulom školskom roku sme podnikli veľa exkurzií a výletov. Spomeňme zaujímavé miesta ako Brno, Prahu, Carnuntum, Salzburg, Mníchov a Viedeň. Nesmieme zabudnúť ani na jazykové pobyty na Cypre, Dubline či v Oxforde.

**2.** **Záujmová činnosť žiakov a iné aktivity**

Naši šikovní študenti rozvíjajú svoje tvorivé zručnosti v školskom časopise. Týmto počinom sa ale kreativita našich študentov nekončí ‒ žiaci každoročne organizujú obľúbené akcie ako napr. Vianočnú akadémiu, Valentínsky ples, Noc v škole, Račiansku koštovku alebo súťaž o najlepšiu halloweensku masku. Študentský parlament zas pravidelne pripravuje rôzne tematické piatky. Žiaci môžu po vyučovaní navštevovať rôzne krúžky.

**3. Účasť na rôznych súťažiach a olympiádach**

„Hubenka“ sa môže pochváliť pravidelnou účasťou na mnohých súťažiach a olympiádach z rôznych predmetov. Dôkazom o nadaní našich študentov v tomto smere sú krásne úspechy (recitačná súťaž Shakespeare Memorial – celoštátne kolo, IQ olympiáda – celoštátne kolo, Olympiáda ľudských práv – prvé miesto za esej, Majstrovstvá Slovenska stredných škôl v basketbale – tretie miesto...).

**4. Projekty**

Naša škola sa pravidelne zapája do rôznych projektov. Za všetky spomeňme **Medzinárodnú cenu vojvodu z Edinburghu (DofE)**, E-testovania organizované Národným centrom vzdelávania a mládeže, Recyklohry pod záštitou Ministerstva životného prostredia Slovenskej republiky, Otvorenú školu pod záštitou Bratislavského samosprávneho kraja či projekty zamerané na vzdelávanie mladých učiteľov.

**5. Dobré vybavenie školy**

Gymnázium má k dispozícii odborné učebne, laboratória, dve telocvične i multifunkčné ihrisko. Každá trieda je zároveň vybavená dataprojektorom.

**Máte záujem dozvedieť sa o našej škole viac? V takom prípade sa vidíme na Dni otvorených dverí – 10. 12. 2025!**

**Kontaktné údaje:**

**email školy: riaditel@ghubeneho.sk, telefón: +421 948 939 952**

**Fotografie zo stránky podľa vlastného uváženia + logo školy**

**Ak je príliš veľa textu, možnosť zvoliť i heslovitý zápis (Záujmová činnosť žiakova iné aktivity: školský časopis, Valentínsky ples...)**

